CELEX: 52015JC0008
Language: mt
Date: 2015-03-12
Title: Proposta Konġunta għal REGOLAMENT TAL-KUNSILL li jemenda r-Regolament tal-Kunsill (KE) Nru 314/2004 dwar ċertu miżuri restrittivi fir-rigward taż-Żimbabwe

|
			
		
		
		52015JC0008
		
			Proposta Konġunta għal REGOLAMENT TAL-KUNSILL li jemenda r-Regolament tal-Kunsill (KE) Nru 314/2004 dwar ċertu miżuri restrittivi fir-rigward taż-Żimbabwe /* */
			
				
		
		
			
			   	MEMORANDUM TA’ SPJEGAZZJONI
(1)          Ir-Regolament tal-Kunsill (KE)
Nru 314/2004 tad-19 ta’ Frar 2004 dwar ċertu
miżuri restrittivi fir-rigward taż-Żimbabwe[1] jimplimenta diversi
miżuri restrittivi previsti fid-Deċiżjoni tal-Kunsill
2011/101/PESK tal-15 ta' Frar 2011 dwar miżuri restrittivi
kontra ż-Żimbabwe[2],
inkluż l-iffriżar tal-fondi u tar-riżorsi ekonomiċi ta’
ċerti persuni fiżiċi jew ġuridiċi, entitajiet u korpi.

(2)          Fid-19 ta’ Frar 2015,
il-Kunsill adotta Deċiżjoni tal-Kunsill li temenda
d-Deċiżjoni 2011/101/PESK bil-għan li jitneħħew
l-ismijiet ta’ ħames persuni deċeduti mill-Anness I u II ta' dik
id-Deċiżjoni.
(3)          Dik il-miżura tiġi
implimentata fil-livell tal-Unjoni u għaldaqstant hemm bżonn ta’
azzjoni ulterjuri mill-Unjoni sabiex tiġi implimentata.
(4)          Fid-19 ta’ Frar 2015,
ir-Regolament ta’ Implimentazzjoni tal-Kummissjoni (UE) Nru 2015/275
neħħa dawk il-ħames persuni mill-Anness III tar-Regolament (KE)
Nru 314/2004.
(5)          Huwa meħtieġ li l-Anness
IV tar-Regolament tal-Kunsill (UE) Nru 314/2004 ikun aġġornat
skont dan.
2015/0067 (NLE)
Proposta Konġunta għal
REGOLAMENT TAL-KUNSILL
li jemenda r-Regolament tal-Kunsill (KE)
Nru 314/2004 dwar ċertu miżuri restrittivi fir-rigward
taż-Żimbabwe
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament
tal-Unjoni Ewropea, u b'mod partikolari l-Artikolu 215 tiegħu, 
Wara li kkunsidra l-proposta konġunta
tar-Rappreżentant Għoli tal-Unjoni għall-Affarijiet Barranin u
l-Politika ta' Sigurtà u tal-Kummissjoni Ewropea,
Billi:
(1)       Ir-Regolament tal-Kunsill
(KE) Nru 314/2004[3]
jimplimenta għadd ta' miżuri previsti fid-Deċiżjoni
tal-Kunsill 2011/101/PESK[4],
inkluż l-iffriżar tal-fondi u tar-riżorsi ekonomiċi ta’
ċerti persuni fiżiċi jew ġuridiċi, entitajiet u korpi.

(2)       L-Anness IV tar-Regolament (KE)
Nru 314/2004 fih lista tal-persuni u l-entitajiet sospiżi
mill-iffriżar ta' fondi u riżorsi ekonomiċi skont dak
ir-Regolament. 
(3)       Fid-19 ta’ Frar 2015,
il-Kunsill adotta d-Deċiżjoni tal-Kunsill (PESK) 2015/277[5] li temenda
d-Deċiżjoni 2011/101/PESK u li tneħħi mill-Anness I u II
ta' dik id-Deċiżjoni, l-ismijiet ta’ ħames persuni
deċeduti.
(4)       Dik il-miżura taqa’
fil-kamp ta' applikazzjoni tat-Trattat dwar il-Funzjonament tal-Unjoni Ewropea
u għalhekk azzjoni regolatorja fil-livell tal-Unjoni hija
meħtieġa sabiex tiġi implimentata, b'mod partikolari
bil-ħsieb li tiġi żgurata l-applikazzjoni uniformi tagħha
mill-operaturi ekonomiċi fl-Istati Membri kollha.
(5)       Fid-19 ta’ Frar 2015,
ir-Regolament ta’ Implimentazzjoni tal-Kummissjoni (UE) 2015/275[6] neħħa dawk
il-ħames persuni deċeduti mill-Anness III tar-Regolament (KE)
Nru 314/2004.
(6)       L-Anness VI tar-Regolament
tal-Kunsill (KE) Nru 314/2004 għandu jiġi emendat skont dan,
ADOTTA DAN IR-REGOLAMENT:
Artikolu 1
L-Anness IV tar-Regolament (KE)
Nru 314/2004 huwa emendat skont l-Anness ta' dan ir-Regolament.
Artikolu 2
Dan ir-Regolament għandu jidħol
fis-seħħ l-għada tal-jum tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan ir-Regolament jorbot fl-intier
tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President

[1]               ĠU L 55, 24.2.2004, p. 1.
[2]               ĠU L 42, 16.2.2011, p. 6-23.
[3]               Ir-Regolament tal-Kunsill (KE) Nru 314/2004
tad-19 ta' Frar 2004 dwar ċertu miżuri restrittivi
fir-rigward taż-Żimbabwe (ĠU L 55, 24.2.2004, p. 1).
[4]               Id-Deċiżjoni tal-Kunsill 2011/101/PESK
tal-15 ta' Frar 2011 dwar miżuri restrittivi kontra
ż-Żimbabwe (ĠU L 42, 16.2.2011, p. 6). 
[5]               Id-Deċiżjoni tal-Kunsill (PESK) 2011/277
tad-19 ta' Frar 2015 li temenda d-Deċiżjoni
2011/101/PESK dwar miżuri restrittivi kontra ż-Żimbabwe (ĠU
L 47, 20.2.2015, p. 20-21).
[6]               Ir-Regolament ta’ Implimentazzjoni tal-Kummissjoni
(UE)2015/275 tad-19 ta' Frar 2015 li jemenda r-Regolament
tal-Kunsill (KE) Nru 314/2004 dwar ċertu miżuri restrittivi
fir-rigward taż-Żimbabwe (ĠU L 47, 20.2.2015, p. 15).
ANNESS
għall-
Proposta konġunta għal
REGOLAMENT TAL-KUNSILL
li jemenda r-Regolament (KE) Nru
314/2004 dwar ċertu miżuri restrittivi fir-rigward
taż-Żimbabwe 

ANNESS
Fl-Anness IV tar-Regolament (KE) Nru
314/2004 il-persuni fiżiċi li ġejjin jitneħħew minn
taħt l-intestatura “I. Persuni”:
I. Persuni
   || Isem (u kwalunkwe psewdonimu) 
 (1)                   Chindori-Chininga, Edward Takaruza 
 (2)                   Karakadzai, Mike Tichafa 
 (3)                   Sakupwanya, Stanley Urayayi 
 (4)                   Sekeremayi, Lovemore 
 (5)                   Shamuyarira, Nathan Marwirakuwa